CELEX: 52012PC0621
Language: sl
Date: 2012-10-19
Title: Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/011 AT/Soziale Dienstleistungen, Avstrija)

|
			
		
		
		52012PC0621
		
			Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/011 AT/Soziale Dienstleistungen, Avstrija) /* COM/2012/0621 final */
			
				
		
		
			
			   	OBRAZLOŽITVENI MEMORANDUM
Točka 28 Medinstitucionalnega sporazuma z
dne 17. maja 2006 med Evropskim parlamentom, Svetom in Komisijo
o proračunski disciplini in dobrem finančnem poslovodenju[1] omogoča
uporabo sredstev Evropskega sklada za prilagoditev globalizaciji (v nadaljnjem
besedilu: ESPG) na podlagi mehanizma prilagodljivosti do letne zgornje
meje 500 milijonov EUR poleg ustreznih razdelkov finančnega
okvira.
Pravila, ki se uporabljajo za prispevke iz
ESPG, so določena v Uredbi (ES) št. 1927/2006 Evropskega parlamenta in
Sveta z dne 20. decembra 2006 o ustanovitvi Evropskega sklada za
prilagoditev globalizaciji[2].
Avstrija je 21. decembra 2011vložila
vlogo EGF/2011/011 AT/Soziale Dienstleistungen, Avstrija, za finančni prispevek
iz ESPG po odpuščanju presežnih delavcev v 105 podjetjih, ki delujejo v
panogi, razvrščeni v oddelek 88 NACE Revizija 2 („Socialno varstvo
brez nastanitve“)[3]
v regiji na ravni NUTS II Steiermark (AT22) v Avstriji.
Komisija je vlogo temeljito proučila in v
skladu s členom 10 Uredbe (ES) št. 1927/2006 ugotovila, da so
izpolnjeni pogoji za finančni prispevek na podlagi te uredbe.
POVZETEK VLOGE IN ANALIZA
 Ključni podatki: ||   
 Referenčna št. ESPG || EGF/2011/011 
 Država članica || Avstrija 
 Člen 2 || (b) 
 Zadevna podjetja || 105 
 Regija na ravni NUTS II || Steiermark (AT22) 
 Oddelek NACE Revizija 2 || 88 („Socialno varstvo brez nastanitve“) 
 Referenčno obdobje || 1. 4. 2011–15. 12. 2011 
 Datum začetka izvajanja prilagojenih storitev || 1. 10. 2011 
 Datum vloge || 21. 12. 2011 
 Presežni delavci v referenčnem obdobju || 1 050 
 Pričakovano število presežnih delavcev, ki bodo sodelovali v ukrepih || 350 
 Izdatki za prilagojene storitve (v EUR) || 7 850 500 
 Izdatki za izvajanje ESPG[4] (v EUR) || 150 500 
 Izdatki za izvajanje ESPG (v %) || 1,88 
 Celotni proračun (v EUR) || 8 001 000 
 Prispevek ESPG (65 %) (v EUR) || 5 200 650 
1.                      
Vloga je bila pri Komisiji vložena 21. decembra 2011,
do 25. junija 2012 pa je bila dopolnjena z dodatnimi
informacijami.
2.                      
Vloga izpolnjuje pogoje za uporabo
sredstev ESPG iz člena 2(b) Uredbe (ES) št. 1927/2006
in je bila vložena v roku 10 tednov iz člena 5 navedene uredbe.
Povezava med odpuščanjem presežnih
delavcev in velikimi strukturnimi spremembami v svetovnih trgovinskih tokovih
zaradi globalizacije ali svetovne finančne in gospodarske krize
3.                      
Da bi Avstrija dokazala povezavo med
odpuščanjem presežnih delavcev ter svetovno finančno in gospodarsko krizo,
trdi, da je do odpuščanja v sektorju mobilnih socialnih storitev (zagotavljanje
mobilnih socialnih storitev invalidom in mobilne pomoči mladim) na Štajerskem
prišlo zaradi zmanjšanja socialnega proračuna, ki ga je Štajerska izvedla za
konsolidacijo proračuna (kot del njenega prispevka k stabilnosti in
konsolidaciji, h katerima se je Avstrija zavezala v okviru programa stabilnosti
za obdobje 2010–2014[5]).
4.                      
Da bi se odzvala na negativne učinke krize in do
leta 2013 konsolidirala regionalni proračun, se je novoizvoljena štajerska
vlada leta 2010 odločila za 25-odstotno zmanjšanje skupnih stroškov dežele
v dvoletnem obdobju 2011/2012 (v primerjavi s proračunom za leto 2010). Zmanjšanje
proračuna je zajemalo tudi socialni sektor, vključno s pogodbeno določenimi
izplačili (vertraglich vereinbarte Pflichtleistungen), ki jih Štajerska
plačuje za socialno varstvo mladih in podporo invalidom (Jugendwohlfahrt,
Behindertenhilfe). Te storitve na Štajerskem opravljajo ponudniki
socialnega varstva[6],
ki so organizirani kot neprofitne organizacije, družbe z omejeno odgovornostjo
in (mala) zasebna podjetja.
5.                      
Štajerski ponudniki mobilnih socialnih storitev za
invalide (mobile Behindertenhilfe) in mobilnega dela z mladimi (mobile
Jugendarbeit) so bili med tistimi, ki jih je zmanjšanje socialnega
proračuna prizadelo neposredno. Po pregledu zakonodajnih okvirov, ki urejajo
mobilne storitve za ti dve skupini ljudi, je bil katalog storitev zmanjšan in
prispevke, ki jih Štajerska plačuje ponudnikom storitev, znižane z učinkom od
julija 2011 (mobile Behindertenhilfe) in junija 2011 (mobile
Jugendarbeit)[7].

6.                      
Zaradi zmanjšanja proračunskih sredstev so
štajerski ponudniki socialnih storitev sprva skrčili svoje dejavnosti (tj.
krajši delovni čas) in nato od srede leta 2011 dalje začeli odpuščati delavce. Najbolj so (bili) prizadeti majhni ponudniki storitev, ki se
ukvarjajo samo z enim ali nekaj področji socialne pomoči, saj so odvisni
izključno od plačil dežele in občin (medtem ko imajo večji ponudniki storitev
socialnega varstva, ki delujejo na več področjih, na voljo različne načine
financiranja, vključno s prihodki iz kampanj za zbiranje sredstev ali zveznega
financiranja).
Prikaz števila odpuščenih presežnih
delavcev in skladnost z merili iz člena 2(b)
7.                      
Avstrija je to vlogo vložila na podlagi merila za
pomoč iz člena 2(b) Uredbe (ES) št. 1927/2006, v skladu s katerim
mora biti v podjetjih, ki delujejo v istem oddelku NACE Revizija 2 v eni
regiji ali dveh sosednjih regijah po ravni NUTS II v državi članici, v devetih
mesecih vsaj 500 presežnih delavcev.
8.                      
V vlogi je navedenih 1 050 odpuščenih
presežnih delavcev v 105 podjetjih, ki delujejo v panogi, razvrščeni v
oddelek 88 NACE Revizija 2 („Socialno varstvo brez nastanitve“) v
regiji na ravni NUTS II Steiermark (AT22), v referenčnem obdobju od 1. aprila 2011
do 15. decembra 2011. Od tega števila jih je bilo 888
izračunanih v skladu z drugo alineo drugega odstavka člena 2 Uredbe (ES)
št. 1927/2006, 162 pa v skladu s prvo alineo istega odstavka. 
Razlaga nepredvidene narave navedenega
odpuščanja
9.                      
Avstrijski organi trdijo, da odpuščanj presežnih
delavcev niso mogli predvideti, saj so se zgodila kot posledica odločitve
štajerske regionalne vlade (v začetku leta 2011) o zmanjšanju javnih
sredstev v pomoč invalidom in za opravljanje dela z mladimi. To zmanjšanje
socialnega proračuna je presenetilo ponudnike mobilnih storitev, še toliko bolj
zato, ker so bili pogodbeni sporazumi med Štajersko in ponudniki storitev v prejšnjih
letih obnovljeni brez ponovnih pogajanj, in glede na to, da so se finančna
sredstva, za pomoč tema dvema skupinama oseb v preteklih letih celo povečala. 
Opredelitev podjetij, ki odpuščajo, in
delavcev, za katere je predvidena pomoč
10.                  
Vloga se nanaša na 1 050 odpuščenih
presežnih delavcev v 105 podjetjij v 8,5-mesečnem referenčnem
obdobju, od tega je pomoč predvidena za 350 delavcev (33,3 %). Ti
bodo prejeli prilagojeno pomoč v okviru regionalne ustanove za delo (Regionalstiftung),
kakor je opredeljena v zvezni direktivi AMF/23-2011[8].
Avstrijski organi menijo, da so si preostali odpuščeni delavci (700)
bodisi našli novo zaposlitev na lastno pobudo in/ali s pomočjo javnih zavodov
za zaposlovanje (AMS) ali pa niso bili zainteresirani za usposabljanje in drugo
pomoč v okviru ustanove za delo, ki je bila vzpostavljena za njih.
 Podjetja in število odpuščenih delavcev 
 Alpha Nova Betriebsges.m.b.H. || 18 || Lebenshilfe Bezirk Bruck/Mur || 14 
 BAN - Sozialökonomische BetriebsgmbH || 17 || Lebenshilfe Bezirk Judenburg || 6 
 BBRZ Kapfenberg || 2 || Lebenshilfe Bezirk Muerzzuschlag || 4 
 Beatrix Preininger || 1 || Lebenshilfe Ennstal || 4 
 Beratungsstelle TARA || 1 || Lebenshilfe Feldbach || 6 
 Betriebshilfe für die Steirische Wirtschaft || 11 || Lebenshilfe Graz und Umgebung - Voitsberg || 31 
 BUGLKRAXN, Verein Arbeitsintegration || 6 || Lebenshilfe Hartberg || 3 
 Sozialpädagog. Cafe Zum Safrangarten || 10 || Lebenshilfe Judenburg gemeinnützige GmbH || 6 
 Caritas der Dioezese Graz-Seckau || 110 || Verein Krisun - Kolpingsfamilie || 3 
 Chance B Sozialbetriebs GmbH || 40 || Lebenshilfe Leibnitz || 8 
 EHLESO OG || 1 || Lebenshilfe Projekt SPZ || 7 
 Eltern-Kind-Zentrum || 2 || Lebenshilfe Radkersburg || 5 
 ErFA II || 82 || Lebenshilfe Steiermark Feldbach || 1 
 Evang. Diakoniewerk Haus am Ruckerlberg || 7 || Lebenshilfe Steiermark Sektion Fuerstenfeld || 3 
 FRATZ-GRAZ Freizeit u. Aktivitätsz.f. K. || 1 || Lebenshilfe Steiermark Sektion Hartberg || 5 
 Gabriele Herrgesell ||   1 || Lebenshilfe Steiermark f. g u. mehrf. Beh. M. || 20 
 Gemeinnuetzige Beschaeftigungsges.m.b.H. || 10 || Lebenshilfe Trofaiach || 4 
 Gemeinnützige Arbeitsintegrations GmbH || 5 || Lebenshilfe Weiz GmbH || 1 
 Gemeinnützige Dienstleistungsges. Weiz || 25 || Lebenshilfe Wohn-u.Tagesheim || 1 
 Ges. für steirische Kinderdörfer || 2 || Lebenshilfe, Graz und Umgebung - || 17 
 Gesellschaft zur Förderung seelischer Gesundh. || 1 || Leib & Soel - Verein || 6 
 GIP Neue Lebensräume GmbH ||   5 || LEO Lern- und Entwicklungswerkstätte || 4 
 Herbert Stöckl || 3 || LOGO jugendmanagement gmbh || 1 
 Hilfswerk Steiermark Gmbh || 1 || MAFALDA || 2 
 HOME SERVICE Volkshilfe Steiermark || 3 || Mit uns- Verein f. Heilpäd. Entwicklungsf. || 4 
   Isop Innovative Sozialprojekte ||   19 || Mosaik GmbH || 31 
   IST - Soziale Dienstleistungs Ges.m.b.H. || 2 || Neue Lebensräume GmbH || 1 
 Jugend am Werk Steiermark GmbH || 74 || Odilien- Blinden-Institut || 11 
 JWF Sozialmanagement GmbH || 9 || OEKO-Service GmbH || 13 
 Kinderfreunde Steiermark || 18 || Oesterr.Gesellschaft Rettet das Kind || 6 
 Köflacher Kinder- Betreuungsstelle ||   3 || Oesterr.Kinderfreunde Ortsgruppe Leonhard || 2 
 Kohlbacher-Sinko GmbH || 1 || Oesterr.Kinderrettungsw.Steiermark || 1 
 KOMPETENZ – Ber. u soz. Kompetenzz. || 6 || Oesterreichische Kinderfreunde || 11 
 Kulturwerkstatt GesbR || 1 || Pflegeelternverein Stmk. || 26 
 L.I.F.F.T. - Verein || 4 || pro mente Steiermark || 10 
 Lebenshilfe Ausseerland || 2 || Pronegg-Schleich Soziale Dienste KG || 1 
 Lebenshilfe Bad Radkersburg Gaestehaus || 2 || Psychosoziales Zentrum Voitsberg GmbH || 1 
 Lebenshilfe Bad Radkersburg Tageswerkst. || 1 || Region Gleisdorf Jugend und Kind KG || 6 
 SOEBSA, Sozial-Oeko-u. Beschäftigungsserv. || 10 || Verein f. Psy. u.Soz. Lebensberatung || 5 
 SOS - Kinderdorf || 10 || Verein für Beschäftigungsprojekte || 97 
 Sozial- u. Heilpädag. Förderinstitut Stmk. || 5 || Verein Humanistische Initiative || 3 
 Sozial- und Begegnungszentren Graz || 2 || Verein IKEMBA || 1 
 Sozialbetriebsgesellschaft Birkfelder Raum || 1 || Verein PFIFF - Mit- und Füreinander || 1 
 Soziale Dienste Ennstal Egartner-Schloemicher || 1 || Verein Sozialmanagement Steiermark || 1 
 Sozialmanagement Steiermark || 1 || Verein Sozialtherapeut. Betreuung. || 1 
 sozKom GmbH & Co KG || 1 || Volkshilfe Steiermark || 87 
 Steingruber Rita & Peter, Frühförderstelle || 1 || Verein VIDEF || 2 
 Tagesmütter Graz-Steiermark || 9 || WENDEPUNKT-LEOBEN || 1 
 Therapeutische Gemeinsch. Steiermark || 1 || Wohnplattform Stmk || 1 
 Ubuntu Verein z. sozialen Integration || 5 || Youth - 4U KG || 2 
 Verein Die Bruecke || 3 ||   ||   
 Verein f. Opfer v.Gewalt u.Menschenrechtsverl. || 1 ||   ||   
 Verein f.psy. u. soziale Lebensberatung || 1 ||   ||   
 Verein Frauenplattform Bezirk Voitsberg || 2 ||   ||   
 Verein Frauenservice Graz || 1 ||   ||   
 Skupno št. podjetij: 105 || Skupno št. odpuščenih delavcev: 1 050 ||   
11.                  
Razčlenitev delavcev, za katere je predvidena
pomoč:
 Kategorija || Število || Odstotek 
 Moški || 100 || 28,6 
 Ženske || 250 || 71,4 
 Državljani EU || 330 || 94,3 
 Državljani držav, ki niso članice EU || 20 || 5,7 
 Stari od 15 do 24 let || 75 || 21,4 
 Stari od 25 do 54 let || 260 || 74,3 
 Stari od 55 do 64 let || 15 || 4,3 
 Starejši od 64 let || 0 || 0.0 
.
12.                  
V zgoraj navedene kategorije je vključenih 153
delavcev (43,7 % delavcev, za katere je predvidena pomoč) z dolgotrajnimi
zdravstvenimi težavami ali invalidnostjo. 
13.                  
Kar zadeva poklicne kategorije, so vsi delavci, ki
jih zajema ta vloga, v poklicih za zdravstveno in socialno oskrbo ipd.
(kategorija 5 po ISCO-08).
14.                  
Avstrija je v skladu s členom 7 Uredbe (ES)
št. 1927/2006 potrdila, da je uporabila politiko enakosti spolov ter
politiko nediskriminacije ter da ju bo v različnih fazah izvajanja ESPG in še
zlasti pri dostopu do njega še naprej uporabljala.
Opis zadevnega območja ter njegovih
organov in zainteresiranih strani
15.                  
Zadevno ozemlje, ki so ga prizadela odpuščanja
presežnih delavcev, je dežela Steiermark (Štajerska, AT22), ena od devetih
avstrijskih zveznih dežel. Steiermark spada med avstrijske industrijske regije,
skupaj z Niederösterreich (Spodnja Avstrija), Oberösterreich (Zgornja Avstrija)
in Vorarlberg. Dežela meji na Slovenijo in njena deželna prestolnica Gradec je
drugo največje avstrijsko mesto za Dunajem.
16.                  
Glavne zainteresirane strani so regionalni zavodi
za zaposlovanje Štajerske (regionale Geschäftsstelle des
Arbeitsmarktservice, AMS), štajerska deželna vlada (Steiermärkische
Landesregierung), štajerska gospodarska zbornica (Wirtschaftskammer
Steiermark), sindikat delavcev v zasebnem sektorju ter sektorju tiska,
novinarstva in papirja (Gewerkschaft der Privatangestellten, Druck,
Journalismus, Papier), ki je pod okriljem avstrijske zveze sindikatov (Österreichischer
Gewerkschaftsbund/ÖGB), kakor tudi dve krovni organizaciji (Die
Steirische Behindertenhilfe in Dachverband der Steirischen
Jugendwohlfahrtsträger), ki predstavljata ponudnike socialnega varstva za
dve zadevni skupini uporabnikov.
Pričakovani vpliv odpuščanja presežnih
delavcev na lokalno, regionalno ali državno zaposlenost
17.                  
Novembra 2011 je bila stopnja brezposelnosti
na Štajerskem najvišja v celotni Avstriji: 6,2 % v primerjavi z 4,1 %.
V tem mesecu je bilo zabeleženo zlasti veliko povišanje brezposelnosti med
ženskami (6,0 % dvig od novembra 2010), deloma zaradi velikega deleža
žensk, ki so bile odpuščene v sektorju socialnih storitev, ki jih zajema ta
vloga[9].
Le nekaj mesecev pozneje (marca 2012) je bila skupna stopnja
brezposelnosti na Štajerskem 9 % višja kot leto poprej (marca 2011),
kar je največje povišanje brezposelnosti med devetimi avstrijskimi zveznimi
deželami (povprečno 4,4-odstotno povišanje v Avstriji kot celoti v istem
obdobju).
18.                  
Po podatkih avstrijskih organov je štajerski
zdravstveni in socialni sektor gospodarska in finančna kriza s svojim
posledicami prizadela močneje kot druga industrijska področja v deželi (7,5-odstotno
povišanje brezposelnosti v marcu 2012 v primerjavi z marcem 2011, izrazitejši
je bilo le še 10,6-odstotni dvig brezposelnosti v gradbenem sektorju v istem
obdobju).
19.                  
Avstrija ocenjuje, da bo zaradi zmanjšanja
regionalnih sredstev za pomoč invalidom in mobilno delo z mladimi leta 2012
še več delavcev v socialnih storitvah izgubilo delo. Skupno število odpuščenih
delavcev v sektorju mobilnih socialnih storitev na Štajerskem bo bistveno
višje, kot so sprva mislili socialni partnerji.
20.                  
Štajersko so prizadela tudi druga množična
odpuščanja, za katera so bile pri Komisiji vložene vloge za prispevek iz ESPG: 744
odpuščenih presežnih delavcev v devetmesečnem obdobju v avtomobilskem sektorju[10], 476
odpuščenih presežnih delavcev v devetmesečnem obdobju v kovinskem sektorju[11] in 167
odpuščenih presežnih delavcev v štirimesečnem obdobju v podjetju,
specializiranem za elektronsko opremo[12].
21.                  
Zaradi vsega tega in ob upoštevanju drugih
dejavnikov (predvsem močno povečanje povpraševanja po zdravstvenem varstvu in
socialnih storitvah v prihodnosti – bela delovna mesta – zaradi starajočega se
prebivalstva v Evropi) je dokvalificiranje in ponovna trajna vključitev te
specializirane delovne sile tako pomembna.
22.                  
Prihranki v socialnem proračunu Štajerske se
izvajajo kljub polemični razpravi med ponudniki mobilne pomoči in regionalno
vlado. Razprava o vključevanju, socialni pravičnosti za prikrajšane skupine
oseb in njihove družine ter morebitni vplivi manjšanja sredstev in odpuščanja
na regionalno in lokalno gospodarstvo se leta 2012 še vedno nadaljuje. Na
poizvedbo služb Evropske komisije je Avstrija odgovorila, da se tudi po
zmanjšanju socialnega proračuna Štajerska še naprej smatra, da ima pri
politikah glede invalidov v Avstriji vodilno vlogo, in da dežela ostaja
zavezana izpolnjevanju Konvencije Združenih narodov o pravicah invalidov, ki jo
je Avstrija ratificirala leta 2008. Štajerska regionalna vlada bo
leta 2012 predložila akcijski načrt s smernicami za štajersko strategijo
invalidnosti 2012–2020 na podlagi Konvencije ZN. Smernice bodo vključevale
področja, kot so dostopnost, zaposlovanje, ozaveščanje in usposabljanje,
samostojno življenje, podatki in statistični podatki.
Usklajeni sveženj prilagojenih storitev,
ki jih je treba financirati, in razčlenitev predvidenih stroškov zanj, vključno
z njegovim dopolnjevanjem z ukrepi, financiranimi iz strukturnih skladov
23.                  
Predlog zajema naslednje ukrepe, ki skupaj tvorijo
usklajeni sveženj prilagojenih storitev za ponovno
vključitev približno 350 nekdanjih delavcev na področju socialnih
storitev na trg dela. Ukrepi bodo za 350 delavcev zagotovljeni prek
regionalne ustanove za delo (čigar ustanovitev je 30. 9. 2011
odobril javni zavod za zaposlovanje, delovala pa bo od 1. 10. 2011
do 30. 9. 2016; zadnji možni datum vključitve za delavce: 30. 9. 2012).
Društvo Verein Wirtschaftsoffensive (WOF) v Voitsbergu/Köflachu bo
odgovorno za izvajanje ukrepov v okviru ustanove za delo. Ta regionalna
razvojna zveza je upravljala že prvo avstrijsko vlogo za sredstva iz ESPG v
avtomobilskem sektorju10.
24.                  
V okviru ustanove za delo bo 350 ljudi
koristilo usklajeni program, ki vključuje metodološko upravljanje primerov in
celovito ponudbo usposabljanj, prilagojenih profilom in potrebam delavcev na
področju socialnih storitev. Ukrepi so dogovorjeni s štajerskim javnim zavodom
za zaposlovanje (Arbeitsmarktservice, AMS), ki te ukrepe tudi nadzoruje
in ocenjuje uporabnost ukrepov za izpopolnjevanje in usposabljanje za zdajšnji
in prihodnji trg dela (ko bodo zahteve zaradi demografskih sprememb drugačne).
25.                  
V skladu s členom 18 zakona o zavarovanju za
primer brezposelnosti (Arbeitslosenversicherungsgesetz, ALVG) in glede
na prejšnji delovnik vsakega posameznika morajo delavci v programih sodelovati
s polno časovno obveznostjo. Minimalna udeležba ne more biti nižja od 20 ur
na teden. Zagotovljena je usklajenost s pravili ustanove (Stiftungsordnung)
in drugimi veljavnimi zakoni.
–    
Upravljanje primerov: dva modula upravljanja primerov sta na voljo
vsem 350 delavcem, za katere je predvidena pomoč (razmerje
svetovalec/udeleženec: 1:12):
–                   
Modul 1 – poklicno usmerjanje in aktiviranje;
–                   
Modul 2 – aktivno iskanje zaposlitve.
Potem ko so se prijavili na ustanovo za delo,
delavci sodelujejo pri prvem modulu (trajanje je omejeno na šest tednov
z možnostjo podaljšanja na največ dvanajst tednov v posebnih primerih). Za
vsakega udeleženca se oblikuje individualni načrt poklicne poti, ki odraža
sedanje in prihodnje potrebe trga dela ter možnosti in poklicne perspektive
vsakega delavca. Načrt poti, ki ga podpišejo delavec, predstavniki ustanove za
delo in odgovorni predstavnik regionalnega javnega zavoda za zaposlovanje
(AMS), je podlaga za delavčeve nadaljnje dejavnosti v okviru ustanove za delo. Delavci
nad 50 let prejmejo okrepljeno pomoč za izboljšanje njihove zaposljivosti.
Ta modul vključuje tudi možnost za delavce, da teden dni delajo v podjetju in
tako preizkusijo novo delovno mesto. 
Drugi modul zagotavlja
delavcem prilagojeno pomoč pri iskanju nove zaposlitve. To vključuje tehnike o
vstopu na trg dela, kako se pripraviti na razgovor in izborne teste itd.
Odvisno od profila posameznega delavca se aktivno iskanje zaposlitve lahko
začne takoj po poklicnem usmerjanju ali po koncu individualnega usposabljanja. Štajerska
namerava dokvalificirati ali prekvalificirati čim večje število delavcev,
preden začnejo z iskanjem nove zaposlitve, da bi bili pripravljeni za prihodnje
izzive zaposlovanja v regiji (npr. odziv na staranje prebivalstva, okolju
prijaznejše in na znanju temelječe gospodarstvo itd.). Običajno trajanje tega
modula je omejeno na 14 tednov, v posebnih primerih pa se lahko podaljša
za dodatnih 14 tednov (za udeležence nad 50 let ali osebe z zmanjšano
delovno sposobnostjo).
–    
Individualno usposabljanje: v proračun so vključeni ukrepi usposabljanja za vseh 350 delavcev, za
katere je predvidena pomoč. Ustanova za delo bo zagotovila usposabljanje za
odpuščene delavce, da bi nadgradila njihovo znanje in spretnosti v pripravi na
delovna mesta prihodnosti, ki imajo potencial rasti: poklici specializiranih
zdravstvenih in socialnih storitev, ki zahtevajo višjo/akademsko kvalifikacijo
(verjetno približno polovica udeležencev), pa tudi delovna mesta v okolju
prijazni industriji in v kovinskem sektorju, elektroniki, trgovini in turizmu.
Predlagane možnosti usposabljanja za delavce se razlikujejo glede na njihovo
izobrazbo in izkušnje – nižje kvalificirani delavci se lahko na primer
udeležijo poklicnega usposabljanja za pridobitev formalnih kvalifikacij ali
nadaljujejo predhodno prekinjena usposabljanja, ljudje s posebnimi tehničnimi kvalifikacijami
pa se bodo lahko usposabljali na višjih stopnjah. Dela poklicnega usposabljanja
ne bo treba sofinancirati iz ESPG, ker je v avstrijskem izobraževalnem sistemu
na voljo brezplačno. V primerih, kadar dogovorjeni program usposabljanja traja
dlje kot obdobje izvajanja ESPG, bo dodatno financiranje zagotovila ustanova za
delo[13].
–    
Nadomestilo za usposabljanje[14]: v proračunu so predvidena nadomestila za vseh 350 delavcev in se
bodo izplačevala samo za čas njihove udeležbe v ukrepih usposabljanja v okviru
ustanove za delo. Nadomestilo znaša 200 EUR na osebo/mesec in je v
proračunu predvideno za obdobje 18 mesecev. Delavcu omogoča kritje
potnih stroškov in stroškov učnega gradiva. To nadomestilo skupaj z dnevnicami
ne sme presegati delavčeve osnove za izračun nadomestila za primer
brezposelnosti. Izplačevanje nadomestila za primer brezposelnosti je ustavljeno
v obdobju izplačevanja teh nadomestil za usposabljanje.
–    
Dnevnice med ukrepi usposabljanja in iskanjem
zaposlitve[15]: dnevnice so bile predvidene v proračunu za vseh 350 delavcev in
se bodo izplačevale samo za čas njihove udeležbe v ukrepih usposabljanja in
dejavne ponovne vključitve v okviru ustanove za delo. Vsakemu odpuščenemu
delavcu omogočajo, da v ukrepih resno sodeluje s polno časovno obveznostjo. Znašajo 1 000 EUR
na osebo/mesec in so bile v proračunu predvidene za obdobje 11 mesecev (povprečne
vrednosti, saj so dejanski zneski odvisni od plače posameznega delavca pred
odpustitvijo in obdobja, v katerem je vsak delavec vključen v aktivne ukrepe).
Dnevnice skupaj z nadomestilom za usposabljanje ne smejo presegati delavčeve
osnove za izračun nadomestila za primer brezposelnosti. Izplačevanje
nadomestila za primer brezposelnosti je ustavljeno v obdobju izplačevanja teh
dnevnic. 
26.                  
Izdatki za izvajanje ESPG, vključeni v vlogo v
skladu s členom 3 Uredbe (ES) št. 1927/2006, zajemajo pripravo,
širjenje informacij in obveščanje javnosti ter nadzor in upravljanje s strani
regionalne ustanove za delo. Stroški upravljanja ustanove (75 000 EUR)
so izračunani na pavšalni osnovi. Vsi partnerji, ki so vključeni v ukrepe, so
zavezani k obveščanju o podpori ESPG.
27.                  
Prilagojene storitve, ki so jih predstavili
avstrijski organi, so aktivni ukrepi na trgu dela v okviru upravičenih ukrepov
iz člena 3 Uredbe (ES) št. 1927/2006. Avstrijski organi ocenjujejo,
da skupni stroški teh storitev znašajo 7 850 500 EUR,
izdatki za izvajanje ESPG pa 150 500 EUR (kar je 1,88 %
celotnega zneska). Skupni zaprošeni prispevek iz ESPG je 5 200 650 EUR
(65 % skupnih stroškov).
 Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR) || Skupni stroški (ESPG in nacionalno sofinanciranje) (v EUR) 
 Prilagojene storitve (prvi odstavek člena 3 Uredbe (ES) št. 1927/2006) 
 Upravljanje primerov (2 modula):  Poklicno usmerjanje in aktivno iskanje zaposlitve (Maßnahmen der Betreuung, Orientierung und Aktivierung) || 350 || 1 030 || 360 500 
 Individualno usposabljanje, vključno s pripravništvi in podjetniškim usposabljanjem (Ausbildungsmaßnahmen) || 350 || 7 000 || 2 450 000 
 Nadomestilo za usposabljanje (Ausbildungsbedingte Zuschussleistung/Stipendien) || 350 || 3 600 || 1 260 000 
 Dnevnice med ukrepi usposabljanja in iskanjem zaposlitve (Schulungsarbeitslosengeld) || 350 || 10 800 || 3 780 000 
 Vmesni seštevek prilagojenih storitev ||   || 7 850 500 
 Izdatki za izvajanje ESPG (tretji odstavek člena 3 Uredbe (ES) št. 1927/2006) 
 Priprava ||   || 10 500 
 Upravljanje ||   || 75 000 
 Širjenje informacij in obveščanje javnosti ||   || 25 000 
 Nadzor ||   || 40 000 
 Vmesni seštevek izdatkov za izvajanje ESPG ||   || 150 500 
 Skupni predvideni stroški ||   || 8 001 000 
 Prispevek iz ESPG (65 % skupnih stroškov) ||   || 5 200 650 
28.                  
Po trditvah Avstrije zgoraj opisani ukrepi
dopolnjujejo ukrepe, financirane iz strukturnih skladov. Avstrijski operativni
program ESS se v okviru cilja 2 osredotoča na dolgotrajno brezposelne,
cilj ESPG pa je delavcem pomagati takoj po odpuščanju. Zato med skladoma ni
prekrivanja. Avstrija je poleg tega vzpostavila postopke potrjevanja stroškov,
da bi izključila kakršno koli tveganje dvojnega financiranja.
Datum začetka ali predvidenega začetka
izvajanja prilagojenih storitev za prizadete delavce
29.                  
Avstrija je prilagojene storitve za prizadete
delavce, vključene v usklajeni sveženj storitev, za katerega je zaprošeno
sofinanciranje iz ESPG, začela izvajati 1. oktobra 2011. Ta datum
je zato začetek obdobja upravičenosti za katero koli pomoč, ki bi se lahko
dodelila iz ESPG.
Postopki za posvetovanje s socialnimi
partnerji
30.                  
Štajerska gospodarska zbornica (Wirtschaftskammer
Steiermark) in avstrijska zveza sindikatov (Österreichischer Gewerkschaftsbund/ÖGB)
sta se 26. 9. 2011 in 27. 9. 2011 dogovorili, da
vzpostavita regionalno ustanovo za delo v podporo odpuščenim delavcem. Soglasje
partnerjev, kar je bil pogoj za priznanje ustanove za delo „Soziale
Dienstleistungen Steiermark“ s strani javnega zavoda za zaposlovanje (AMS), je
bilo sporočeno 30. 9. 2011 Dve krovni organizaciji Die
Steirische Behindertenhilfe in Dachverband der Steirischen
Jugendwohlfahrtsträger sta bili prav tako vključeni v razprave.
31.                  
Avstrijsko sodelovanje socialnih partnerjev je
prostovoljna ureditev predvsem neformalne narave in ni zakonsko urejena[16]. Samo če
se podjetja odločijo sodelovati v posebnih ukrepih politike trga dela, zanje
veljajo zadevna pravila zavoda za zaposlovanje (AMS).
32.                  
Avstrijski organi so potrdili, da so bile zahteve
nacionalne zakonodaje in zakonodaje EU o kolektivnem odpuščanju upoštevane. Zaradi
majhne velikosti zadevnih ponudnikov socialnih storitev jih je bilo le nekaj
obvezanih najaviti načrtovana odpuščanja v skladu z avstrijskim sistemom zgodnjega
obveščanja (Frühwarnsystem) v skladu s členom 45a zakona Arbeitsmarktförderungsgesetz/AMFG.
Informacije o ukrepih, ki so obvezni v
skladu z nacionalno zakonodajo ali kolektivnimi pogodbami
33.                  
Kar zadeva merila iz člena 6 Uredbe (ES)
št. 1927/2006, so avstrijski organi v vlogi:
·      potrdili, da finančni prispevek iz ESPG ne nadomešča ukrepov, za katere
so v skladu z nacionalno zakonodajo ali kolektivnimi pogodbami odgovorna
podjetja;
·      potrdili, da ukrepi pomenijo podporo posameznim delavcem in se ne bodo
uporabili za prestrukturiranje podjetij ali sektorjev,
·      potrdili, da navedeni upravičeni ukrepi niso financirani iz drugih
finančnih instrumentov EU.
Sistemi upravljanja in nadzora 
34.                  
Avstrija je Komisijo obvestila, da bodo dežela
Štajerska in javni zavodi za zaposlovanje Štajerske (AMS) zagotovili 35 %
nacionalnega sofinanciranja in da predhodno financirajo ukrepe. Prva bo
krila 25,5 % nacionalnega sofinanciranja in slednji 74,5 %.
35.                  
Avstrija je potrdila, da bo finančni prispevek
upravljal isti organ, ki upravlja ESS: enota VI/INT/9 v okviru Zveznega
ministrstva za delo, socialne zadeve in varstvo potrošnikov (Bundesministerium
für Arbeit, Soziales und Konsumentenschutz, BMASK) bo delovala kot organ
upravljanja in izvajalec plačil. Organ finančnega nadzora za ESPG ni isti kot
za ESS: enota VI/S/5a v okviru BMASK bo zagotavljala to funkcijo za ESPG. 
36.                  
Usklajeni sveženj prilagojenih storitev izvaja
ustanova Regionalstiftung Soziale Dienstleistungen, ki jo upravlja
društvo Verein Wirtschaftsoffensive (WOF) z uradi v Gradcu ter Köflachu
in jo nadzoruje javni zavod za zaposlovanje (AMS). Poleg tega BMASK pomaga
izvajalec tehnične pomoči, ki bo deloval tudi kot nadzor na prvi stopnji. Vsi
glavni dogovori in obveznosti so določeni v pisnih sporazumih.
Financiranje
37.                  
Na podlagi vloge Avstrije je predlagani prispevek
iz ESPG za usklajeni sveženj prilagojenih storitev (vključno z izdatki za
izvajanje ESPG) 5 200 650 EUR, kar je 65 %
skupnih stroškov. Dodelitev sredstev iz Sklada, ki jo predlaga Komisija,
temelji na informacijah, ki jih je predložila Avstrija.
38.                  
Ob upoštevanju največjega možnega zneska finančnega
prispevka iz ESPG v skladu s členom 10(1) Uredbe (ES) št. 1927/2006
in možnosti za prerazporeditev odobrenih sredstev Komisija predlaga uporabo
sredstev ESPG v celotnem navedenem znesku, ki se dodeli v okviru razdelka 1a
finančnega okvira.
39.                  
Po dodelitvi predlaganega zneska finančnega
prispevka bo za dodelitve v zadnjih štirih mesecih leta ostalo na voljo več
kot 25 % največjega letnega zneska, namenjenega ESPG, v skladu s
členom 12(6) Uredbe (ES) št. 1927/2006.
40.                  
Komisija s tem predlogom za uporabo sredstev ESPG
začenja poenostavljeni postopek tristranskih pogovorov v skladu s točko 28
Medinstitucionalnega sporazuma z dne 17. maja 2006, da bi se
doseglo soglasje obeh vej proračunskega organa glede potrebe po uporabi
sredstev ESPG in glede potrebnega zneska. Komisija poziva prvo od obeh vej
proračunskega organa, ki bo na ustrezni politični ravni dosegla soglasje o
osnutku predloga za uporabo sredstev, da o svojih namerah obvesti drugo vejo in
Komisijo. V primeru nestrinjanja ene od obeh vej proračunskega organa bo
sklican uradni tristranski sestanek.
41.                  
Komisija ločeno pripravi zahtevek za
prerazporeditev za vnos posebnih odobritev za prevzem obveznosti v proračun za
leto 2012 v skladu s točko 28 Medinstitucionalnega sporazuma z
dne 17. maja 2006.
Vir odobritev plačil 
42.                  
Znesek odobritev plačil, prvotno vpisanih leta 2012
v proračunsko postavko 04 05 01, bo v celoti porabljen, po tem
ko bosta obe veji proračunskega organa sprejeli do danes vložene predloge za
uporabo sredstev iz ESPG, in zato ne bo zadostoval za kritje zneska, potrebnega
za to vlogo. Okrepitev odobritev plačil za proračunsko vrstico ESPG se bo
zahtevala bodisi prek prenosa, v primeru da bodo sredstva razpoložljiva drugje,
ali spremembe proračuna. Odobritve iz navedene proračunske postavke se bodo
uporabile za kritje zneska 5 200 650 EUR, potrebnega za to
vlogo.
Predlog
SKLEP EVROPSKEGA PARLAMENTA IN SVETA
o uporabi sredstev Evropskega sklada za
prilagoditev globalizaciji v skladu s točko 28 Medinstitucionalnega
sporazuma z dne 17. maja 2006 med Evropskim parlamentom, Svetom
in Komisijo o proračunski disciplini in dobrem finančnem poslovodenju (vloga
EGF/2011/011 AT/Soziale Dienstleistungen, Avstrija)
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije,
ob upoštevanju Medinstitucionalnega sporazuma
z dne 17. maja 2006 med Evropskim parlamentom, Svetom in
Komisijo o proračunski disciplini in dobrem finančnem poslovodenju[17] ter
zlasti točke 28 Sporazuma,
ob upoštevanju Uredbe (ES) št. 1927/2006
Evropskega Parlamenta in Sveta z dne 20. decembra 2006 o
ustanovitvi Evropskega sklada za prilagoditev globalizaciji[18] in
zlasti člena 12(3) Uredbe,
ob upoštevanju predloga Evropske komisije[19],
ob upoštevanju naslednjega:
(1)       Evropski
sklad za prilagoditev globalizaciji (ESPG) je bil ustanovljen za zagotavljanje
dodatne podpore presežnim delavcem, odpuščenim zaradi velikih strukturnih
sprememb v svetovnih trgovinskih tokovih, ki so posledica globalizacije, ter za
pomoč pri njihovi ponovni vključitvi na trg dela.
(2)       Področje
uporabe ESPG se je razširilo na vloge, vložene od 1. maja 2009
do 30. decembra 2011, da bi se vključila pomoč za delavce, ki so
postali presežni neposredno zaradi svetovne finančne in gospodarske krize.
(3)       Medinstitucionalni
sporazum z dne 17. maja 2006 omogoča uporabo sredstev iz ESPG do
letne zgornje meje 500 milijonov EUR.
(4)       Avstrija
je 21. decembra 2011 vložila vlogo za uporabo sredstev iz ESPG v
zvezi s presežnimi delavci v 105 podjetjih, ki delujejo v sektorju,
razvrščenem v oddelek 88 NACE Revizija 2 („Socialno varstvo brez
nastanitve“), v regiji Steiermark (AT22) po ravni NUTS II, do 25. junija 2012
pa je vlogo dopolnila z dodatnimi informacijami. Vloga izpolnjuje zahteve za
določitev finančnih prispevkov iz člena 10 Uredbe (ES) št. 1927/2006.
Komisija zato predlaga uporabo zneska v višini 5 200 650 EUR.
(5)       Zato bi
bilo treba uporabiti sredstva iz ESPG, da se zagotovi finančni prispevek za
vlogo, ki jo je vložila Avstrija –
SPREJELA NASLEDNJI SKLEP:
Člen 1
V okviru splošnega proračuna Evropske unije za
proračunsko leto 2012 se iz Evropskega sklada za prilagoditev
globalizaciji (ESPG) uporabi vsota 5 200 650 EUR v
odobritvah za prevzem obveznosti in odobritvah plačil.
Člen 2
Ta sklep se objavi v Uradnem listu Evropske
unije.
V Bruslju,
Za Evropski parlament                                  Za
Svet
Predsednik                                                     Predsednik
[1]               UL C 139, 14.6.2006, str. 1.
[2]               UL L 406, 30.12.2006, str. 1.
[3]               Uredba (ES) št. 1893/2006 Evropskega parlamenta in Sveta z
dne 20. decembra 2006 o uvedbi statistične klasifikacije
gospodarskih dejavnosti NACE Revizija 2 in o spremembi Uredbe
Sveta (EGS) št. 3037/90 kakor tudi nekaterih uredb ES o posebnih
statističnih področjih (UL L 393, 30.12.2006, str. 1).
[4]               V skladu s tretjim odstavkom člena 3 Uredbe (ES) št. 1927/2006.
[5]               http://ec.europa.eu/europe2020/documents/related-document-type/index_sl.htm.
[6]               Freie Wohlfahrtsträger für die Erbringung sozialer Dienstleistungen zur
Unterstützung Hilfsbedürftiger (öffentliche
Wohlfahrtsaufgaben).
[7]               To je treba obravnavati ob upoštevanju dejstva, da so se stroški za
socialne storitve v pomoč tema dvema skupinama oseb na Štajerskem od začetka
gospodarske krize leta 2008 do leta 2011 povečali (skupaj so
predstavljali približno 50 % socialnega proračuna Štajerske).
[8]               Avstrijske ustanove za delo so instrument aktivne politike trga dela v
Avstriji, katerega namen je izboljšanje položaja iskalcev zaposlitve na trgu
dela. Temeljijo na členu 18
zakona o zavarovanju za primer brezposelnosti (Arbeitslosenversicherungsgesetz)
in izvedbenih direktiv zavoda za zaposlovanje (AMS). Najnovejša direktiva AMS je na voljo na: http://www.ams.at/_docs/001_ast_RILI.pdf.
[9]               V Avstriji je delež žensk v socialnem sektorju (približno 80 %)
višji kot v drugih sektorjih, kot je turizem (približno 68 %) ali
gradbeništvo (približno 15 %).
[10]             EGF/2009/009 AT/Steiermark, ki jo je proračunski organ odobril
leta 2009, UL L 347, 24.12.2009.
[11]             EGF/2010/007 AT/Steiermark in Niederösterreich, ki jo je proračunski
organ odobril leta 2011, UL L 263, 7.10.2011.
[12]             EGF/2010/008 AT/AT&S, ki jo je proračunski organ odobril
leta 2011, UL L 263, 7.10.2011.
[13]             V skladu s členom 18 zakona o zavarovanju v primeru brezposelnosti
(Arbeitslosenversicherungsgesetz, ALVG) je udeležba delavca v ustanovi
omejena na 156 tednov (tri leta) z možnostjo podaljšanja na 209
tednov (štiri leta) v posebnih primerih (starejši od 50 let ali osebe na
daljših programih za dosego usposabljanja).
[14]             Na podlagi člena 18 zakona o zavarovanju v primeru brezposelnosti
(Arbeitslosenversicherungsgesetz, ALVG).
[15]             Na podlagi člena 18 zakona o zavarovanju v primeru brezposelnosti
(Arbeitslosenversicherungsgesetz, ALVG).
[16]             Spletna stran ÖGB http://www.sozialpartner.at/sozialpartner/Sozialpartnerschaft_mission_en.pdf.
[17]             UL C 139, 14.6.2006, str. 1.
[18]             UL L 406, 30.12.2006, str. 1.
[19]             UL C […], […], str. […].